《拜文烈士应符母舅旅殡》
清代·严熊

坏屋萧萧藓渍垣，狸窥灵几见人奔。一杯愧作伊川祭，廿载难人楚国魂。

划地不磨空有血，叫天常醉愿无言。青衫破帽栏干泪，深负当时国士恩。

作者简介：（1626—1691后）江南常熟人，字武伯，号白云，别号枫江钓叟。明诸生。入清弃科举。曾从钱谦益学诗。谦益卒后，族人哄闹，欲逼钱妾柳如是自杀，夺其所藏。熊鸣鼓草檄，以声族人之罪；人谓有燕赵侠士之风。有《严白云诗集》。